Inspirasiekos met SARIE: Kook met riviervis | SARIE
Inspirasiekos met SARIE: Kook met riviervis	deur Herman Lensing
Verhit olyfolie in ’n pot en braai ui en knoffel tot goudbruin – so 5 minute. Voeg kerriepasta by en braai vir 3 minute. Gooi klappermelk by en verlaag die temperatuur. Laat stadig kook vir so 10 minute of tot geurige sous vorm. Roer brandrissie by. Pak visfilette in warm sous en kook vir nog 10 minute. Sodra die vis gaar is, skakel die plaat af en gvoeg die mangetout en broccoli by. Maak pot toe en laat staan – die warm sous sal die groente gaarmaak, maar steeds bros hou. Roer die koljander deur en geur goed met sout en swartpeper net voordat jy dit met rys voorsit.